བདེན་པ་རི་འདྲ་བ་ཡོད་པའི་མི་སྣ་གསེར་འདྲ་དེ་ཚོ་ལ་མ་ཉེས་ཁག་གཡོགས་དང་སྐྱོན་འཛུགས།སྡིག་ར་སྐུལ་བ།འཇིགས་སྐུལ་བྱེད་པ་བཅས་ཀྱི་ལས་ངན་དུ་མ་བྱུང་ཡོད་པས་ན་ནིང་དོ་ཚིགས་དྲ་ལམ་ན་ཡོད་ཚད་རྫུན་མ་བཟོས་པའམ་སུ་ཡིན་གཏན་ནས་ཤེས་ཐབས་མེད་པར་གག་ཡིབ་བྱས་ཏེ་བསམ་ཚུལ་སྤེལ་དགོས་ཐུག་པའི་གནས་བབ་དེ་མི་འདོད་བཞིན་དུ་བྱེད་དགོས་པ་ཞིག་གིས་ཁྱབ་ཡོད་ཅིང་།ངོ་རིས་བསྟན་ནས་བསམ་ཚུལ་དང་ལྟ་ཚུལ་སྟོན་མཁན་ཞིག་ཡིན་ཕྱིན་བློས་གཏོང་དུ་མ་བྱེད་དགོས་པའི་གནས་སྟངས་དང་དཀའ་ངལ་དུ་མ་ཞིག་འབྱུང་བཞིན་ཡོད།འོན་ཀྱང་ཟམ་གདོང་རིན་པོ་ཆེས་རྒྱབ་ལོག་ཡིབས་ནས་སྤྱི་ཚོགས་སུ་བཤད་འདུག་མཁན་དེ་དག་ནི་འགན་ཁུར་མེད་པའི་རིགས་ཤིག་ཡིན།སྤྱི་ཚོགས་ཀྱི་གནས་བབ་གླེང་མཁན་ཡིན་ཕྱིན་གབ་ཡིབ་བྱས་པ་དེ་གཏན་ནས་མི་འགྲིག་ཚུལ་གསུངས་པ་བཞིན་རྒྱབ་ཏུ་ཡིབས་ནས་སེམས་ཤུགས་དང་སྤྱི་སེམས་ཡོད་མདོག་བྱེད་མཁན་རིགས་ནི་ནམ་ཡང་འགན་ཁུར་ལེན་འདོད་མེད་པར་སྤྱི་ཚོགས་དཀྲུགས་རྒྱུ་དེ་ཡིན།